a)

A jelölés helye i. Szűrővel ellátott dohánytermékek A jelölést vízszintesen kell elhelyezni a csomagolási egység külső hátoldalán és a gyűjtőcsomagon. Amennyiben a legkisebb méretű jelölés nem fér el vízszintesen a csomagolási egység külső hátoldalán, a jelölés 90°-kal elforgatható, és elhelyezhető függőlegesen a hátsó felületen vagy a csomagolási egység bármely külső oldalfelületén. A jelölésnek minden esetben jól láthatónak kell lennie. A jelölést alkotó négyzetek nem választhatók szét. A jelölés semmilyen módon nem akadályozhatja a 2014/40/EU irányelvben előírt egészségvédő figyelmeztetések láthatóságát. A jelölést nem takarhatják más címkék vagy bélyegzők sem részben, sem teljesen. A csomagolási egység és a gyűjtőcsomag bármelyik használati utasításnak megfelelően felnyitásával a jelölés nem szakadhat szét vagy nem válhat olvashatatlanná. ii. A dohánytermékekkel történő együttes használatra forgalomba hozott szűrők A jelölést vízszintesen kell elhelyezni a csomagolás külső elülső vagy felső felületén, attól függően, hogy melyik látható jobban. Amennyiben a legkisebb méretű jelölés nem fér el teljes egészében a csomagolás külső elülső vagy felső felületén, azt a csomagolás két oldalát használva két részben is el lehet helyezni, például a csomagolás tetején és elején, vagy elején és oldalán, attól függően, hogy melyik látható jobban. Ha a jelölést a csomagolás alakja vagy mérete miatt nem lehet vízszintesen elhelyezni, 90°-kal elforgatható és elhelyezhető függőlegesen. A jelölést alkotó négyzetek nem választhatók szét. A csomagolás utasításoknak megfelelően felnyitásakor a jelölés nem szakadhat szét vagy nem válhat olvashatatlanná. b) A jelölés mérete A jelölés két azonos méretű piros és kék négyzetből áll, amelyeket egymás mellett helyeznek el, valamint alattuk egy fekete téglalapból, amely az „A FILTER MŰANYAGOT TARTALMAZ” feliratot tartalmazza. A jelölés magasságának és hosszának aránya 1:2. i. Szűrővel ellátott dohánytermékek Amennyiben a csomagolási egység külső hátoldalának felülete 65 cm2-nél kisebb, a jelölés legkisebb mérete 1,4 cm × 2,8 cm (3,92 cm2) lehet. Minden más esetben a jelölésnek ki kell terjednie annak a felületnek legalább 6 %-ára, amelyen elhelyezték. A jelölés maximális előírt mérete 3 cm x 6 cm (18 cm2). ii. A dohánytermékekkel történő együttes használatra forgalomba hozott szűrők esetében Amennyiben a csomagolás külső elülső vagy felső felületének felülete, amelyen a jelölést elhelyezik, 65 cm2-nél kisebb, a jelölés legkisebb mérete 1,4 cm × 2,8 cm (3,92 cm2). Minden más esetben a jelölésnek ki kell terjednie annak a felületnek legalább 6 %-ára, amelyen elhelyezték. A jelölés maximális előírt mérete 3 cm x 6 cm (18 cm2). c) A jelölés kialakítása A jelölést külön effektek hozzáadása, a színek kiigazítása, retusálás vagy a háttér méretének megnövelése nélkül kell reprodukálni. A jelölést a tényleges méretre nyomtatva hüvelykenként legalább 300 pontnyi felbontásban kell reprodukálni. A jelölést vékony fehér vonallal kell keretezni. Az „A FILTER MŰANYAGOT TARTALMAZ” feliratot nagybetűvel és Helvetica Bold betűtípussal kell feltüntetni. A betűméret legalább 5 pt és legfeljebb 14 pt lehet. Amennyiben a tájékoztató szöveget lefordítják a tagállamok másik vagy több más hivatalos nyelvére, a lefordított információt vagy a jelölés alatt, vagy a fekete téglalapban az első nyelv alatt kell elhelyezni, és mindkét esetben jól láthatónak kell lennie. A csomagolás külső elülső vagy felső felületének térbeli korlátai miatti kivételes esetekben a tagállamok másik vagy több más hivatalos nyelvére lefordított tájékoztató szöveg a jelöléshez a lehető legközelebb helyezhető el a csomagoláson, ahol az jól látható. A lefordított információt nagybetűvel és Helvetica Bold betűtípussal kell szedni. A betűméret legalább 5 pt és legfeljebb 14 pt lehet. Amennyiben a fekete téglalapban további nyelveken is megjelenítik a tájékoztató szöveget, el lehet térni a jelölés maximális előírt méretétől. A következő színkódú színeket kell használni: — Fehér: C = 0/M = 0/Y = 0/K = 0 — Fekete: C = 0/M = 0/Y = 0/K = 100 — Piros: C = 0/M = 90/Y = 60/K = 0 — Kék: C = 60/M = 0/Y = 0/K = 0